Vailima (domus)
Vailima (Samoane, 'Quinque Aquae') est ultima Roberti Ludovici Stevenson domus, et nomen quoque vici ubi domus stat, fere quattuor chiliometra in meridie Apiae, capitis Samoani. Post illius mortem, domus facta est publica capitis civitatis sedes. Nunc redintegrata, domus est museum ad Stevenson memoriam dicatum. Stevenson et uxor sepulti sunt super Montem Vaeam, prope domum.